
Τετάρτη, 19 Αυγούστου 2026
ΔΕΛΤΙΟ ΤΥΠΟΥ
Θάνατοι λουομένων στα Χανιά, στη Ραφήνα και στη Σκάλα Κατερίνης – Εντοπισμός και διάσωση αλλοδαπών στη Χίο – Εντοπισμός πυρομαχικών υλικών στην Ιεράπετρα – Διακομιδές ασθενών
Τις πρωινές ώρες σήμερα, ενημερώθηκε το Α' Λιμενικό Τμήμα του Κεντρικού Λιμεναρχείου Χανίων ότι μία 80χρονη ημεδαπή ανασύρθηκε χωρίς τις αισθήσεις από τη θαλάσσια περιοχή του δυτικού κόλπου Αγίων Αποστολών του Δήμου Χανίων. Στο σημείο μετέβησαν στελέχη Λ.Σ.-ΕΛ.ΑΚΤ., ενώ η 80χρονη  διακομίστηκε με ασθενοφόρο όχημα του Ε.Κ.Α.Β. στο Γενικό Νοσοκομείο Χανίων, όπου διαπιστώθηκε ο θάνατός της. Από τη Λιμενική Αρχή που διενεργεί την προανάκριση, παραγγέλθηκε η διενέργεια νεκροψίας – νεκροτομής στην Ιατροδικαστική Υπηρεσία Κρήτης.

Επίσης, τις πρωινές ώρες σήμερα, ενημερώθηκε το Α' Λιμενικό Τμήμα του Κεντρικού Λιμεναρχείου Χανίων ότι μία 79χρονη αλλοδαπή ανασύρθηκε χωρίς τις αισθήσεις από τη θαλάσσια περιοχή Κολυμβαρίων του Δήμου Πλατανιά. Στο σημείο μετέβησαν στελέχη Λ.Σ.-ΕΛ.ΑΚΤ., ενώ η 79χρονη  διακομίστηκε με ασθενοφόρο όχημα του Ε.Κ.Α.Β. στο Γενικό Νοσοκομείο Χανίων, όπου διαπιστώθηκε ο θάνατός της. Από τη Λιμενική Αρχή που διενεργεί την προανάκριση, παραγγέλθηκε η διενέργεια νεκροψίας – νεκροτομής στην Ιατροδικαστική Υπηρεσία Κρήτης.

*****
Τις πρωινές ώρες σήμερα, ενημερώθηκε το Κεντρικό Λιμεναρχείο Ραφήνας ότι ένας 74χρονος ημεδαπός ανασύρθηκε χωρίς τις αισθήσεις από την παραλία Μικρό Σέσι Γραμματικού. Στο σημείο μετέβησαν στελέχη Λ.Σ.-ΕΛ.ΑΚΤ., ενώ ο 74χρονος  διακομίστηκε με ασθενοφόρο όχημα του Ε.Κ.Α.Β. στο Γενικό Νοσοκομείο Αττικής "ΣΙΣΜΑΝΟΓΛΕΙΟ", όπου διαπιστώθηκε ο θάνατός του. Από τη Λιμενική Αρχή που διενεργεί την προανάκριση, παραγγέλθηκε η διενέργεια νεκροψίας – νεκροτομής στην Ιατροδικαστική Υπηρεσία Αθηνών.

*****
Τις μεσημβρινές ώρες σήμερα, ενημερώθηκε το Γ' Λιμενικό Τμήμα Σκάλας Κατερίνης του Κεντρικού Λιμεναρχείου Θεσσαλονίκης ότι μία 73χρονη ημεδαπή ανασύρθηκε χωρίς τις αισθήσεις από τη θαλάσσια περιοχή Κορινού νομού Πιερίας. Στο σημείο μετέβησαν στελέχη Λ.Σ.-ΕΛ.ΑΚΤ., ενώ στην 73χρονη παρασχέθηκαν οι πρώτες βοήθειες από τον ναυαγοσώστη. Στη συνέχεια,  διακομίστηκε με ασθενοφόρο όχημα του Ε.Κ.Α.Β. στο Γενικό Νοσοκομείο Κατερίνης, όπου διαπιστώθηκε ο θάνατός της. Από τη Λιμενική Αρχή που διενεργεί την προανάκριση, παραγγέλθηκε η διενέργεια νεκροψίας – νεκροτομής.

*****
Τις πρωινές ώρες σήμερα, ενημερώθηκε η Λιμενική Αρχή της Χίου για την ύπαρξη ενός τζετ σκι, προερχόμενου από τις τουρκικές ακτές, το οποίο κατευθυνόταν με μεγάλη ταχύτητα προς τη θαλάσσια περιοχή Αγίας Ερμιόνης - Νενήτων ανατολικά Χίου. Για το σημείο απέπλευσαν δύο Περιπολικά σκάφη Λ.Σ.-ΕΛ.ΑΚΤ. (ΠΛΣ), όπου εντόπισαν εντός της θαλάσσης δύο αλλοδαπούς (1 άντρας και 1 γυναίκα) να κολυμπούν με σωσίβια. Αμέσως, το πλήρωμα του ενός ΠΛΣ περισυνέλεξε τους αλλοδαπούς και τους μετέφερε στο λιμάνι της Χίου, από όπου οδηγήθηκαν στο ΚΕΔΝ Χίου. Κατά δήλωση των διασωθέντων, μεταφέρθηκαν από τις τουρκικές ακτές με τζετ σκι που χειριζόταν ένας διακινητής, ο οποίος, αφού τους έριξε στη θάλασσα, επέστρεψε στις έναντι ακτές. 

Προανάκριση διενεργείται από το Κεντρικό Λιμεναρχείο Χίου.

*****
Τις απογευματινές ώρες χθες, ενημερώθηκε η Λιμενική Αρχή της Ιεράπετρας για την ανεύρεση πυρομαχικών υλικών στη θαλάσσια περιοχή του όρμου Ιεράπετρας, εκατέρωθεν του υφάλου και διασκορπισμένα σε έκταση 500 μέτρων περίπου, σε βάθος θάλασσας περί τα 3-4 μέτρα και σε απόσταση 150 έως 200 μέτρα από την ακτή. Πρόκειται για βλήματα όλμων σε κουτί μεταφοράς πιθανού διαμετρήματος 80mm, ένα ξύλινο κιβώτιο μεταφοράς φυσιγγίων, βλήματα διαφόρων μεσαίων διαμετρημάτων και διάσπαρτες δεσμίδες φυσιγγίων, όλα σε κατάσταση οξείδωσης. Από το Λιμεναρχείο Ιεράπετρας έχουν εκδοθεί περιοριστικά μέτρα κυκλοφορίας για την εν λόγω περιοχή, ενώ ενημερώθηκαν οι αρμόδιες Υπηρεσίες για τις δικές τους ενέργειες.

Διαθέσιμο φωτογραφικό υλικό έχει αναρτηθεί στο www.hcg.gr 

*****
Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-31χρονου, από το λιμάνι της Σίφνου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ ΙΙ» Ν.Ν 57,

-85χρονης, από το λιμάνι του Αγνώντα Σκοπέλου στο λιμάνι του Βόλου με το  Ε/Π-Τ/Ρ «ΠΑΝΑΓΙΑ ΟΔΗΓΗΤΡΙΑ» Ν.Π. 12397,

 -50χρονου, από το λιμάνι της Κέας στο λιμάνι του Λαυρίου με το ιδιωτικό σκάφος «ΜΙΝΙΜΟΚΕ» Τ.Λ. 989, 

-68χρονου, από το λιμάνι του Βαθέος Ιθάκης στο λιμάνι της Σάμης με Περιπολικό σκάφος Λ.Σ.-ΕΛ.ΑΚΤ. και
-22χρονου, από το λιμάνι της Σκιάθου στο λιμάνι του Βόλου, με το Ι/Δ-Α/Ψ «ΑΘΩΣ» Ν.Σ. 323.

